เรียนท่านผู้ร้อง  กรุงเทพมหานคร อยู่ระหว่างจัดทำแบบสอบถามเพื่อสำรวจความคิดเห็นของประชาชนผู้มีส่วนได้ส่วนเสียในการจัดทำคันชะลอความเร็ว โดยสำนักงานเขต หากพิจารณาแล้วมีความเหมาะสมในการดำเนินการ จะประสานสำนักการโยธาพิจารณาจัดทำคันชะลอความเร็วต่อไป  ขอบคุณครับ
#แจ้งซ้ำครั้งที่หนึ่ง (เนื่องจากไม่มีความคืบหน้าไม่สามารถติดตามเรื่องได้)  สวัสดีครับ ขออนุญาตเรียนแจ้งและเสนอแนะ ให้มีการติดตั้ง "คันชะลอความเร็วรถ" แบบถาวร ในถนนตรอกวานิช 2 ชุมชนตลาดน้อย รวมถึงควรมีเจ้าหน้าที่ตำรวจมากวดขันวินัยจราจรให้มากขึ้นด้วย   เนื่องจากในปัจจุบันนี้ในพื้นที่ มีผู้ขับขี่โดยใช้ความเร็วสูง ทั้งจักรยานยนต์ และรถยนต์ อีกทั้งมีการขับสวนทางมากขึ้น (รถยนต์ รถบรรทุก)   โดยในพื้นจุดนี้เอง มีนักท่องเที่ยวทั้งไทยและต่างชาติ เดินทางมาเป็นจำนวนมาก เพราะเป็นหนึ่งในแลนด์มาร์ค สตรีทอาร์ตของกรุงเทพมหานคร ทั้งการเดินเท้า ทั้งการปั่นจักรยาน ซึ่งเกรงว่าจะเกิดอันตรายแก่ผู้อาศัยในชุมชน และนักท่องเที่ยวในปัจจุบันและอนาคตได้  ปัญหานี้เป็นเรื่องเรื้อรัง น้ำท่วมปากกันมาเป็นสิบปีแล้วครับ   พื้นที่เขตนี้มีหลายอย่างที่ควรจะต้องแก้ไข เสียดายที่ผมยังไม่มีโอกาสได้พบท่านผู้ว่าฯ ตอนท่านมาลงพื้นที่ ไม่เช่นนั้นก็คงได้ปรับปรุงพัฒนากันไปมากกว่านี้แล้ว  ขอบพระคุณมากครับผม
ขอบพระคุณเจ้าหน้าที่ผู้เกี่ยวข้องทุกท่านมากครับ  ส่วนในเขตสัมพันธวงศ์ขอฝากให้กำชับเป็นพิเศษ เพราะความเคยชินกับการไม่มีระเบียบวินัย ชอบทำอะไรตามใจของผู้คนชุมชน   อีกทั้งยังมีหน้าร้านเก่าแก่ตามเส้นทางโดยรอบ ที่เรียกได้ว่าอาจจะเป็นตัวแปรหลักในการดำเนินการใด ๆ ของเจ้าหน้าที่ เพราะความเกรงใจได้   ขอเป็นกำลังใจให้เจ้าหน้าที่ทุกท่านในการปฏิบัติหน้าที่เพื่อความเป็นระเบียบเรียบร้อย ความปลอดภัยของผู้สัญจรร่วมในพื้นที่ชุมชน ในพื้นที่เขต อย่างมั่นคงถาวรต่อไปครับ